Die bestuurder van die stilstaande vragmotor en sy passasier is dood, terwyl die bestuurder van die bewegende vragmotor beseer is en in ŉ nabygeleë hospitaal behandel word, sê Moremi.
Hy wou nie bespiegel oor wanneer die pad heropen sou word nie. Bestuurders wat noordwaarts ry, moet intussen die ompad met die R516 en dan die R101 langs deur die dorp gebruik.
Sewe van die spelers wat in 2014 die goue medalje vir Suid-Afrika in Glasgow help wen het, is ingesluit in die sewesspan vir die Statebondspele wat in April aan Australië se Goudkus gehou word.
Die Blitsbokke se afrigter, Neil Powell, wat die span onder die Saskok-vaandel sal afrig, het ná onderhandelinge met die betrokke franchise’e daarin geslaag om drie van die spelers wat vir Superrugby vrygestel is, vir die Speletoernooi terug te kry.
Die grootste naam wat terugkeer is Seabelo Senatla. Hy het ná vier toernooie van Wêreldrugby se huidige sewesreeks, waar hy die meeste drieë gedruk het, by die Stormers ingeval. Kwagga Smith is na die Lions toe en Tim Agaba het by die Bulls aangemeld.
Die Afrikaanse fliek, Twee Grade Van Moord, het pas die toekenning vir die beste fliek by die Indie Karoo-filmfees gewen.
Barry Strick, vervaardiger, het gesê dié toekenning spreek boekdele oor die hoë gehalte van die fliek.